**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-297/2019 г. |
| ИН на регистрационната форма от ССИ: | 20191122-01255-0010 |
| Възложител: | **Столична община - район Възраждане** |
| Вид на възложителя: | [x]  публичен (чл. 5, ал. 2, т. 1-17 и ал. 3 ЗОП) [ ]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „Доставка на хранителни продукти за нуждите на детските заведения на територията на СО - район „Възраждане“ |
| Обособени позиции: | [ ]  Да Брой: [x]  Не |
| Професионална/и област/и, в която/които попада предметът на възлаганата поръчка (според възложителя): | 75. Храни, хранене и диетика |
| Срок за изпълнение: | 24 месеца |
| Прогнозна стойност на поръчката в лв. без ДДС: | 850 000 лв. |
| Финансиране: | [x]  Изцяло от националния бюджет[ ]  Изцяло или частично със средства от ЕС[ ]  Друго:  |
| Критерий за възлагане на поръчката: | [ ]  Най-ниска цена[ ]  Ниво на разходите[x]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;
2. Проекта на обявление, с което се оповестява откриването на процедурата;
3. Проекта на техническа спецификация;
4. Проекта на методика за оценка.
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [x]  Да [ ]  Не |
| *Коментари и други бележки:* |

**РАЗДЕЛ ІІІ**

**Резултати от проверката на АОП**

**ІІІ.1) Проект на решение за откриване на процедурата**

|  |
| --- |
| *Констатации и препоръки:*В поле VII.3) на проекта на решение е посочено, че срокът за подаване на жалби е съгласно чл. 197, ал. 1, т. 4 от ЗОП. Посочената разпоредба касае процедура за провеждане на публично състезание. Доколкото видно от раздел III, процедурата е „открита” и в поле IV.1.1) на обявлението не е отбелязано, че е ускорена, препратката трябва да е към чл. 197, ал. 1, т. 1 от ЗОП. Бележката е валидна и по отношение на поле VI.4.3) от обявлението за обществена поръчка.  |

**ІІІ.2) Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*В поле I.1) и в поле I.3) е посочен един и същи адрес. Препоръчваме при откриване на процедурата възложителят да попълни адреси, съответстващи на наименованията на полетата. |

|  |
| --- |
| **Обхват на поръчката** |
| *Констатации и препоръки:*1. В полета II.1.4) и II.2.4) вместо информация за естеството и количествата на възлаганите доставки, е направена препратка към техническата спецификация. Препоръчваме да се предостави информация за групите храни (съгласно Закона за храните), които ще се доставят, както и за техните прогнозни количества. Информацията следва да позволява на заинтересованите лица да преценят дали имат възможност да изпълнят поръчката (вж. Приложение 4, част Б, т. 7 от ЗОП).

В допълнение, в поле II.2.4) е посочена възможност асортиментът да се променя с оглед реалните нужди на детските заведения. Препоръчваме всички артикули, които ще се доставят в рамките на договора, да са изброени в техническата спецификация. 1. Препоръчваме възложителят да избере и посочи в поле II.2.2) на обявлението подходящи допълнителни CPV кодове, съобразно възлаганите групи храни.
 |

|  |
| --- |
| **Годност (правоспособност) за упражняване на професионална дейност**  |
| *Констатации и препоръки:*1. В поле ІІІ.1.1) е отбелязано, че възложителят не поставя изисквания, свързани с годност (правоспособност) за упражняване на професионална дейност. Същевременно в поле III.1.3) е посочено, че участниците следва да разполагат с обект за производство или търговия на храни, регистриран по чл. 12 от Закона за храните. Доколкото регистрацията по чл. 12 от Закона за храните е свързана с правните възможности на участниците да изпълнят поръчката, препоръчваме възложителят да посочи условието в поле ІІІ.1.1).2. В обявлението не са посочени обстоятелствата относно личното състояние на заинтересованите лица, които биха могли да доведат до отстраняването им (вж. Приложение 4, част Б, т. 11, б. „в“ към ЗОП). Препоръчваме допълване. |

|  |
| --- |
| **Технически и професионални възможности** |
| *Констатации и препоръки:*1. В поле III.1.3) е посочено, че участниците следва да разполагат с обект за производство или търговия на храни, регистриран по чл. 12 от Закона за храните. Препоръчваме да се допълни как се доказва съответствие с изискването от чуждестранен участник. 2. Към изискването за регистрация по чл. 12 е записано, че обектът следва „да отговаря на изискванията на законодателството и разпоредбите на БАБХ относно специфичните хигиенни правила за храните“. Доколкото не е конкретизирано какви са специфичните хигиенни правила, условието е неясно. Препоръчваме прецизиране.3. В същото поле, т. 2, се изисква участникът да е изпълнил „минимум 2 (две) доставки“ със сходен предмет. Възложителят следва да разполага с аргументи, че участник, изпълнил една доставка със сходен предмет и обем, не може да бъде успешен изпълнител по договора.4. В поле III.1.3 е записано, че „доказателство за извършената доставка се предоставя под формата на Удостоверение, издадено от получателя на доставката или от компетентен орган или чрез посочване на публичен регистър…“. Да се има предвид, че възложителят следва да приеме всеки документ, който доказва извършената доставка (чл. 64, ал. 1, т. 2 ЗОП).  |

|  |
| --- |
| **Условия във връзка с поръчката** |
| *Констатации и препоръки:*В поле VI.3) e записано, че изпълнителят избира сам формата на гаранцията за изпълнение или за авансово предоставените средства, без да е уточнено какъв е размерът на предвидените авансови средства, съответно на гаранцията за обезпечаването им (чл. 111, ал. 3 и 4 ЗОП). Препоръчваме допълване. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Съгласно чл. 231 от ЗОП възложителят е длъжен да ги прилага, освен когато естеството на поръчката не позволява това. Неприлагането на стандартизираните изисквания и документите се мотивира писмено в досието на обществената поръчка. |

 **ЗА ИЗПЪЛНИТЕЛЕН ДИРЕКТОР: Подпис (не се чете)**

 **МИХАИЛ МИХАЙЛОВ**

**Вярно с оригинала,**

**подписан на хартия**